Fyrrverandi forseti Bandaríkjanna, Donald Trump, þrýsti á þáverandi varaforseta landsins, Mike Pence, að brjóta lög í kjölfar kosninga í landinu árið 2020. Trump hafi með ólögmætum hætti reynt að fá Pence til þess að ógilda niðurstöðu kosninganna.
Þetta kom fram á opnum fundi rannsóknarnefndar Bandaríkjaþings í gær. Þar sagði að bæði Trump og ráðgjafar hans hefðu vitað að ráðabrugg þeirra væri ólöglegt.
Bennie Thompson, formaður rannsóknarnefndarinnar, segir að lýðræði í Bandaríkjunum hafi staðið af sér ráðabrugg Trumps þar sem Pence hafi neitað að ógilda niðurstöðuna. Nefndin hefur sakað Trump um tilraun til valdaráns, með því að hafa boðað til óeirða þann 6. janúar 2021.
Aðstoðarmenn Mike Pence báru vitni fyrir rannsóknarnefndina í gærkvöld, fimmtudag, og eru það þriðju vitnaleiðslur nefndarinnar frá því hún tók til starfa. Nefndin er leidd af Demókrötum og segir í frétt breska ríkisútvarpsins að vitnaleiðslurnar snúi að því að sýna fram á að Donald Trump, fyrrverandi Bandaríkjaforseti, og margítrekaðar, falskar fullyrðingar hans um kosningasvik og stolinn kosningasigur Joes Biden hafi verið kjarninn í því samsæri sem knúði æsta fylgjendur hans til að ráðast á þinghúsið hinn 6. janúar 2021, daginn sem sameinað Bandaríkjaþing kom saman til að staðfesta kjör Bidens í forsetaembættið.
Donald Trump, fyrrverandi forseti Bandaríkjanna, reyndi með ólögmætum hætti að fá þáverandi varaforseta Mike Pence til þess að ógilda niðurstöðu forsetakosninganna 2020. Þetta kom fram á fundi rannsóknarnefndar Bandaríkjaþings í gær. 